कुलबी एजुकेशन
डाएसोंग गोसिवोन
मिस्टर किम जी-उक?
आप कौन हैं?
क्या आप मिस जोंग यू-क्युंग के बेटे हैं?
लगता है आपको कोई ग़लतफ़हमी हुई है,
क्योंकि मेरी माँ का नाम मिस किम ग्युम-देओक है।
आठ साल पहले उनका देहांत हो गया।
एक बार फिर पूछ रहा हूँ।
क्या मिस जोंग यू-क्युंग
आपकी सगी माँ हैं?
तुम आख़िर हो कौन?
क्या होगा अगर कनाडा में एक इज़्ज़तदार पादरी की पत्नी के बारे में
ये पता चले कि उसका एक नाजायज़ बच्चा है?
तुम हो कौन?
आपका सवाल गलत है।
आपको ये पूछना चाहिए
कि आप इस ख़ुशहाल परिवार को बचाने के लिए क्या कर सकते हैं।
मैं नहीं जानता कि तुम ये क्यों कर रहे हो,
लेकिन अगर धमकी देना ही तुम्हारा काम है,
तो बेहतर होगा तुम कोई और काम सीख लो
क्योंकि तुम इसमें बहुत बुरे हो।
मैं उस महिला के परिवार की चिंता क्यों करूंगा जो मुझे अकेला छोड़कर चली गई?
वो तो देखा जाएगा।
समय बताएगा कि आप परवाह करते हैं या नहीं।
तुम ये क्यों कर रहे हो?
मुझसे चाहते क्या हो?
आपको कुलबी एजुकेशन में काम करना होगा।
क्या?
मैं जानता हूँ मुझे नहीं आना चाहिए था।
लेकिन अगर मैं नहीं आता,
तो अपनी नानी से किया वादा तोड़ देता।
यहीं क्यों?
मेरे पास कोई रास्ता नहीं था।
ओह, एक्सक्यूज़ मी।
बहुत-बहुत शुक्रिया।
सारे नए स्टाफ़, इधर आ जाएँ प्लीज़।
तुम…
तुम यहाँ…
मेरे पास सच में कोई रास्ता नहीं था।
मैंने आपको बहुत याद किया,
मैम।
इसलिए, चिंता मत करिए।
मैं आपसे किया वादा निभाऊंगा, माँ।
तुम कर क्या रहे हो?
यहाँ क्यों हो?
ये वो नहीं जो मैं सोच रही हूँ, है ना?
नये स्टाफ़!
हमारे साथ हॉल में चलिए, प्लीज़।
ठीक है।
नया स्टाफ़ किम जी-उक
मिस सोन!
क्या आप आज व्यस्त हैं?
-क्यों? -आज हमारे नये स्टाफ़ की ऑन-जॉब ट्रेनिंग है,
और एक मेंटर बीमार है।
मिस सोन,
प्लीज़, मेरी मदद करिए।
-ठीक है, मैं मदद करूंगी। -शुक्र है।
वैसे,
पता है वो जो नया स्टाफ़ मेंबर अभी यहाँ था।
बस मुझे ही ऐसा लग रहा है या वो आपके पति…
आपके पति का हमशक्ल है?
-क्या आपको ऐसा लगता है? -हाँ।
अगर मुझे मालूम ना होता कि आपके पति कनाडा में हैं,
तो मैं सोचती कि वो वही हैं।
कितने एक जैसे दिखते हैं।
क्या आप भूल गईं, मिस क्वोन?
मेरा पति तो
एकदम दिलकश है।
बेशक।
सुनो, जी-उक।
पांचवाँ एपिसोड
कुलबी के 23वें स्टाफ़ ग्रुप का स्वागत है
हम एक ही टीम में हैं, जी-उक।
लिटर इलेक्ट्रॉनिक्स के बुद्ध के बारे में सुना है?
वो तुम थे?
तो वो पोस्ट नकली नहीं थी।
बुद्ध?
पोस्ट?
ओह, सु-आ ने एक जॉब-हंटिंग फ़ोरम पर
अपने जॉब इंटरव्यू के अनुभव के बारे में एक पोस्ट लिखी थी।
उसने उसका टाइटल रखा था, "लिटर इलेक्ट्रॉनिक्स के शैतान और बुद्ध।"
वो वायरल हो गई, पता है?
लोगों को उसका संतोषजनक अंत अच्छा लगा।
उसको ज़रूर नाटकीय बना दिया होगा।
तुमने लिटर इलेक्ट्रॉनिक्स के बुद्ध के बारे में सुना है? वो ये है।
-चुप करो। -ये लिटर इलेक्ट्रॉनिक्स का बुद्ध है।
मैं आपके मेंटर्स से मिलवाना चाहूंगी जो आपकी ऑन-जॉब ट्रेनिंग को सुपरवाइज़ करेंगे।
टीम ए की सुपरवाइज़र हैं, न्यू बिज़नेस डेवलपमेंट टीम की लीडर,
मिस सोन हे-योंग।
मैं हूँ सोन हे-योंग न्यू बिज़नेस डेवलपमेंट टीम से,
एक नयी टास्क फ़ोर्स टीम
जिसे आंतरिक प्रतियोगिता के विजेता आईडिया को एक यथार्थवादी
और व्यावसायिक रूप से व्यावहारिक उद्यम में बदलने के लिए बनाया गया है।
वो बहुत गुस्से में है।
उद्योग जगत के लीडर के रूप में
एक सुनहरा भविष्य, इस कंपनी के लिए मेरी टीम का यही लक्ष्य है।
इसलिए, ग़लतियाँ बर्दाश्त नहीं की जाएंगी।
बिलकुल भी।
कमीने कहीं के।
इस कंपनी में काम करने की हिम्मत कैसे की?
मरना चाहते हो क्या?
इसकी ज़ुबान तो सच में गंदी है।
कुलबी एजुकेशन
अपनी टीम की बस में बैठ जाएं, प्लीज़।
-जी, मैम। -जी, मैम।
मुझे ढूंढ रही हो?
तुम।
ए!
मैं पहले बोलूंगा।
मैं तुमसे ऐसे नहीं मिलना चाहता था, लेकिन मिलना पड़ा।
खुलकर नहीं बता सकता,
लेकिन मुझे कुलबी में नौकरी करनी पड़ी।
तुम कहाँ थे?
क्या तुम कनाडा में थे?
मेरी कॉल्स का जवाब क्यों नहीं दिया?
मैंने तुम्हें हज़ारों कॉल किए
और ढेरों मैसेज भेजे।
तुम मुस्कुरा रहे हो।
किसलिए?
क्या आपने भी मुझे याद किया?
आपको इसकी ज़्यादा चिंता है कि मैं कहाँ था, इस बात की नहीं कि मैं यहाँ क्यों हूँ।
मुझे थोड़ा शक था, समझे?
मुझे लगा कि तुम शायद मेरे पैसे लेकर भाग गए हो।
मैं कनाडा नहीं गया था
मैंने आपकी कॉल्स को अनदेखा किया था।
तुमने उन्हें अनदेखा किया?
क्यों?
मैं आपको बता नहीं सकता था कि मैं क्या कर रहा था और कहाँ था,
और मैं आपसे झूठ नहीं बोलना चाहता था।
तुम झूठ बोल रहे हो।
लेकिन हम इतने करीब तो कभी नहीं थे
कि एक-दूसरे से राज़ रखें।
अच्छा।
तो फिर, शायद ये कोई मायने नहीं रखता
कि मैं क्यों गायब हुआ और आपके कॉल्स को अनदेखा क्यों किया।
तो इसलिए तुम ऐसे ही यहाँ आ गए?
क्योंकि तुम्हें तो इस बात से कोई फ़र्क़ नहीं पड़ता कि मैं मुश्किल में पड़ जाऊंगी?
तुम्हें सच में ऐसा लगता है?
तुम क्या करने वाले हो?
यहाँ कोई तुम्हें पहचान लेगा।
मैं पकड़ा नहीं जाऊंगा।
उन्होंने मुझे एक बार ही देखा था, तो वो मुझे नहीं पहचानेंगे।
अगर उन्होंने पहचान लिया और तुम पकड़े गए, फिर?
तो फिर…
मैं क्या करूं?
ध्यान से सुनो।
अगर तुम पकड़े गए, तो एक समारोह मैं रखूंगी।
और उस बार, वो नकली नहीं होगा।
वो असली होगा।
तुम्हारी शोक सभा।
ये लो।
शुक्रिया।
तुम अब भी पसंद करती हो?
क्या?
तोकबोकि।
लंच में उसे लेने के लिए तुम स्कूल से भाग जाती थीं।
बेशक, मुझे अब भी बहुत पसंद है।
अब तक उससे मन नहीं भरा?
मेरा मन मुश्किल से ही भरता है,
चाहे खाना हो
या लोग।
-लेखन भी? -नहीं!
मैं लिखने से पक गई हूँ।
काम तो काम है, शायद।
जो बहुत पसंद हो, वो भी जब काम बन जाए तो बोरिंग लगने लगता है।
अगर लिखकर थक जाओ तो मुझे कॉल कर लेना।
मैं तुम्हें कभी भी तोकबोकि खिला दूंगा।
-सच्ची? -सच तो नहीं।
लगता नहीं कि मैं इसे अक्सर खा सकता हूँ।
क्यों ना हम कभी-कभी पोर्क कटलेट ले लिया करें?
जब भी मैं पोर्क कटलेट खाता हूँ, कुछ अच्छा होता है।
पोर्क कटलेट जो तुम्हारे लिए गुड लक लाता है?
जीबी इलेक्ट्रिक
आज का मेन्यू लंच, डिनर
पोर्क कटलेट
बोर्ड के साथ मीटिंग रद्द कर दो।
मैं आज कैफ़ेटेरिया में खाना खाऊंगा।
क्या?
जी, सर।
आजकल कैफ़ेटेरिया के मेन्यू में पोर्क कटलेट हमेशा शामिल रहता है।
क्या ये आपका पसंदीदा है, सर?
नहीं।
तो फिर क्यों…
जब भी मैं कैफ़ेटेरिया में पोर्क कटलेट खाता हूँ,
कुछ अच्छा होता है।
पोर्क कटलेट
तुम इसे लिख क्यों रही हो?
अच्छा आईडिया है, इसे याद रखना चाहती हूँ।
इस पर बच्चों की अच्छी कहानी बनेगी।
मैंने तुम्हें आईडिया दिया, इसलिए अगर ये छपी तो तुम्हें मुझे दिखानी पड़ेगी।
ठीक है।
फ़क
फिर से तुम्हारा बॉस है?
एक मिनट।
जी, सर?
तुमने क्या कहा था तुम आज किस से मिल रहे हो?
मेरी हाई स्कूल की एक क्लासमेट से।
और वो क्या करती है?
वो बच्चों की कहानियाँ लिखती है।
वैसे नहीं, वो एक महत्वाकांक्षी लेखिका है।
एक लेखिका?
क्या बात कर रही हो?
तुम्हारा नकली पति तुम्हारी कंपनी में आ गया?
क्या तुम दोनों क़रीब थे? अक्सर एक-दूसरे से मिलते हो?
नहीं तो।
तो फिर वो अचानक से कंपनी में क्यों आ गई?
कहीं वो वहाँ तुम्हें धमकाने तो नहीं आया?
शायद वो तुम्हारा राज़ छिपाने के बदले में कुछ बड़ा चाहता है।
अगर सच का खुलासा हो गया,
तो तुम्हें क्या लगता है किसे ज़्यादा नुकसान होगा?
सर,
अगर आपको माफ़ीनामा लिखने में परेशानी हो रही है तो ऑनलाइन देख लीजिए।
आपको मुझे मेरी छुट्टी के दिन तंग नहीं करना चाहिए जब मैं बाहर आया हूँ अपनी…
आप अभी कहाँ पर हैं?
पर वो ऐसा इंसान तो नहीं लगा जो ऐसा कुछ करेगा।
इसकी चिंता मत करो, हे-योंग।
लोगों ने उसे एक बार ही देखा था
जब वो एकदम अच्छे से तैयार था।
और वो महीनों पहले की बात थी।
कोई किसी दूसरे के पति को याद नहीं रखता।
बाद में बात करते हैं।
ठीक है, बाय।
उसे क्या चाहिए था?
क्या तुम्हें फिर से जाना पड़ेगा?
"फिर से"?
पिछली बार जब हम मिले थे तुम्हें अचानक जाना पड़ा था।
ओह, तब?
स्पाइस अप आवर लव
वो मेरी माँ थीं!
मेरी माँ…
उसे पढ़ रही थीं।
मेरा बॉस…
थोड़ा बेवक़ूफ़ है।
मिस योन को पहले से पता था क्या?
अगर उसे पता था कि वो मेरा सेक्रेटरी है और उसने इसलिए उससे बात की…
मैं इस समय इतने ही पैसे निकाल सकता हूँ।
क्या इतना काफ़ी होगा?
नहीं, बहुत कम है।
अरे सुनो, वो आदमी जो किराया नहीं दे सका।
सुनो, कंगाल किरायाखोर!
तुमने अगले स्टॉप तक जाने की विनती की थी।
आपका बहुत-बहुत धन्यवाद, सर।
लेकिन बात ये नहीं कि मैं कंगाल हूँ…
-नीचे उतरो! -जी, सर।
कुलबी एजुकेशन
पॉपकॉर्न एआई के साथ सीखना हुआ मज़ेदार
चलता-फिरता पॉपकॉर्न हाउस
ये मैं ले लूंगा।
आप थक गई होंगी।
धन्यवाद।
तरोताज़ा महसूस हो रहा है।
शुक्रिया, मिस्टर जी-उक।
किस कर्मचारी ने आपको प्रॉडक्ट समझाया?
इसलिए ऑन-जॉब ट्रेनिंग के प्रदर्शन के मूल्यांकन का मापदंड
ग्राहक पंजीकरण नहीं है
बल्कि पॉपकॉर्न एआई की समझ और इसकी डिलीवरी है, ठीक?
अगर लोग साइन अप करते हैं तो बढ़िया होगा, लेकिन हमारा ज़ोर इस बात पर नहीं है।
हम जिस पर ग़ौर करेंगे वो होंगे यूज़र सर्वे
और सुपरवाइज़ करने वाले मेंटर्स की राय।
हेडक्वार्टर में कितने लोग नियुक्त किए जाएंगे?
कुल दस, आपकी टीम के दो लोगों को मिलाकर।
बाकी स्टाफ़ को हमारी ब्रांच में भेजा जाएगा।
कुलबी एजुकेशन
ये क्या है?
इस ऑन-जॉब ट्रेनिंग में, तुम्हारा मूल्यांकन बतौर एक टीम होगा।
तुम कितने ग्राहकों को बूथ तक लाते हो वो अहम है।
निश्चित करना कि संभावित ग्राहक अपनी ऊर्जा इस्तेमाल करें
और रिचार्ज करने यहाँ आएं।
ठीक है।
ज़िंदगी असल में, हुनरमंद लोगों के लिए खेल का मैदान है।
-अच्छा। -कुलबी एजुकेशन के साथ…
बात जब मैथ और अंग्रेज़ी की हो, तो हम शिक्षा उपलब्ध कराते हैं छोटे…
-माता-पिता और बच्चे दोनों ही… -तुम्हें अपना भाई नहीं मिल रहा?
-उस मधुमक्खी को देखो! -उसका पीछा करो!
कुलबी एआई लर्निंग अनुभव बूथ
किस कर्मचारी ने आपको प्रॉडक्ट समझाया?
किम जी-उक: 0
उपहार किसे चाहिए?
मेरे लिए रुको!
गिफ़्ट रूलेट
-पहला स्थान! -तुम पहले स्थान पर आए! बधाई हो!
-शाबाश! बधाई हो! -बधाई हो!
कुलबी एजुकेशन
तुम्हें मज़ा आ रहा है?
कुलबी देती है…
मिस्टर किम जी-उक!
-कहाँ जा रहे हो? -हमारे लिए रुको।
तुम्हें आराम कर लेना चाहिए।
-पढ़ाई की बुनियादी बातें। -कुलबी एजुकेशन
अभी कुलबी एजुकेशन आइए!
कुलबी एजुकेशन
धन्यवाद।
हम आपका प्रॉडक्ट आज़माना चाहते हैं।
मेरे साथ इस तरफ़ आइए प्लीज़।
-मैं चाहती हूँ ये प्रॉडक्ट समझाएं। -मैं भी।
लेकिन हम तो बूथ पर गए थे, मॉम।
आप थक गए होंगे।
-बिलकुल नहीं। -ये पसीना तो देखो।
आप तो पूरे भीग गए हैं।
-आप बच्चों को कैसे संभाल लेते हैं? -हे भगवान।
क्या आप ये सब दोबारा समझा सकते हैं?
किम जी-उक रेटिंग्स: 10
मैं अब साइन अप करना चाहती हूँ
किस कर्मचारी ने आपको प्रॉडक्ट समझाया?
किम जी-उक
मुसीबत से बचने के लिए सुंदरता के भरोसे ना रहने का क्या हुआ?
अब, देखो तो सही। ये तो ब्यूटी क्वीन बना हुआ है।
आपके बच्चे को क्या पसंद है?
तुम्हें अंग्रेज़ी पसंद है?
सुनो, सब लोग।
-हम साथ मिलकर डार्ट्स खेलेंगे। -हाँ!
ज़िंदगी में, तुम्हें तीन मौक़े मिलते हैं।
लेकिन डार्ट्स में, सिर्फ़ एक।
हेलो।
तुम्हें जेली पसंद है?
मुझे…
तुम्हें जेली पसंद नहीं?
लेकिन मैं साइन अप नहीं करूंगा।
तुम्हारे और मेरे बीच की बात है,
वो सब एकदम बोरिंग है। मैं भी उसे इस्तेमाल नहीं करती।
क्या तुम मेरी बात को राज़ रखोगे?
माफ़ करना।
क्या बहुत दर्द हो रहा है?
तुम्हें चोट लगी है?
मैं गिर गया था।
मैं सीढ़ियों पर खेल रहा था।
मेरे भी यहाँ पर एक निशान है जब मैं बच्ची थी तो गिर गई थी।
मुझे बहुत दर्द हुआ था, लेकिन मैं रोई नहीं।
है ना कूल?
मैं भी नहीं रोया था जब मुझे बहुत ज़्यादा चोट लगी थी तब भी नहीं।
सच में?
मुझे दिखाना कितनी ज़्यादा लगी थी।
मैं ज़्यादा कूल हूँ ना?
तुम चाहो तो मैं एक तस्वीर लूँ कि तुम कितने कूल दिखते हो?
सी-हो।
कांग सी-हो।
घर जाओ।
अभी।
आपने सी-हो की तस्वीरें ली थीं, है ना?
आपको तो बेहतर समझ है। आप उन्हें डिलीट क्यों नहीं कर देतीं?
उसे देखकर लगा कि उसको चोट लगी थी।
वो कल डाइनिंग टेबल से गिर गया था।
आपको तो पता ही है बच्चे कैसे होते हैं।
अपना फ़ोन मुझे दो।
-प्लीज़, एक बार देख लीजिए। -ठीक है।
सी-हो ने मुझे बताया कि वो सीढ़ियों से गिर गया था।
अच्छा?
तो क्या?
और उसकी चोटें सिर्फ़ कल की नहीं हैं।
कुछ तो पांच या दस दिन पहले की थीं।
मैं रंग देखकर बता सकती हूँ।
साथ ही, उनकी जगह देखकर लगता है, उसे गिरने की वजह से चोट नहीं लगी।
जाकर अपनी क़िताबें बेच, कमीनी।
तो ये क्या है?
तू मुझ पर अपने बेटे को पीटने का आरोप लगा रही है?
नहीं, उम्मीद है ये सच ना हो।
मैं सच में चाहती हूँ कि वो सीढ़ियों से ही गिरा हो।
मैंने तुझे बताया ना कि वो गिर गया था, कमीनी।
देख लेते हैं कि तुम सही हो या नहीं।
911
तेरी तो…
-चल क्या रहा है? -अरे, नहीं। देखो।
ये मुझे दे।
क्या हमें पुलिस को बुलाना चाहिए?
इसे मुझे दे।
-नहीं। -ये मुझे दे।
तेरी तो!
क्या आप ठीक हैं?
तुम्हारे पीछे!
इसे मुझे दे।
पापा!
-पापा! -जी-उक, रुक जाओ!
-आप उन्हें क्यों मार रहे हैं? -उसका बेटा देख रहा है!
पापा…
आप मेरे पापा को क्यों मार रहे हैं?
पापा…
उन्हें मारना बंद करो!
पापा…
टीवीसी 10वीं विशेष महिला वॉइस एक्टर पहली परीक्षा के सवाल
एक ओपन ऑडिशन?
हाँ।
अब तो तुम ऑडिशन में बहुत व्यस्त हो जाओगी।
इस साल बस यही एक है। अगर मैं फिर से फ़ेल हो गई तो क्या होगा?
तुमने पिछले 12 सालों में जो अनुभव जुटाया है वो अपना कमाल करेगा।
तुम पक्का पास हो जाओगी।
तुम्हारे विरोधियों के गले खराब हो जाएंगे,
उन्हें अपनी अक़्ल दाढ़ निकलवानी पड़ेगी, उनकी ज़ुबान कट जाएंगी!
सिर्फ़ तुम ही पास होगी।
क्या, अब तुम भविष्य देख सकते हो?
सच कहूँ, तो मेरी माँ पिछले हफ़्ते एक भविष्यवक्ता के पास गई थीं।
तुम्हारी माँ तो चर्च को मानती हैं ना?
मुझे पता है वो असली भविष्यवक्ता है क्योंकि जैसे ही मेरी माँ अंदर घुसीं,
उसने कहा, "मुझे दिख रहा है कि तुम भगवान की सेवा कर रही हो।"
उसने ये भी कहा…
कि मेरी इस साल शादी होने वाली है।
ओह, उसने ऐसा कहा? और?
तुमने जो कहा था मुझे याद है।
तुमने कहा था कि तुम ऑडिशन पास कर लोगी तो हम शादी कर लेंगे।
मैंने कहा था, लेकिन वो दस साल पहले की बात थी।
हमारा रिश्ता जैसे बदला है उसे देखते हुए,
सच कहूँ तो मुझे लगा था कि शायद शादी होने की संभावना नहीं है।
लेकिन जब तुमने हे-योंग की शादी में बुके पकड़ा तो सब समझ आ गया।
तुम मुझे इशारा दे रही थीं, है ना?
मुझे पता है तुम इस साल पास हो जाओगी।
और उसके बाद,
हम शादी कर लेंगे, हुइ-स्योंग।
मैंने कुछ ग़लत नहीं किया।
मैंने तो बस इस महिला को डांटा था क्योंकि इसने मेरे बेटे की तस्वीरें खींचीं।
मैंने कहा कि ये मुझसे पूछे बिना मेरे बेटे की तस्वीर नहीं ले सकती
और बच्चों के भी अधिकार होते हैं।
लेकिन फिर इस कमीने…
क्या? बाल अधिकार?
ये सब जानते हुए भी तुमने अपने बेटे को पीटा?
-तेरे अधिकारों की तो ऐसी की तैसी! -प्लीज़, शांत हो जाइए।
देखा आपने?
इस कमीनी ने पहले भी यही किया था।
ज़ुबान संभालकर।
चल, मार मुझे।
अगर किसी एक ने समझौता करने से मना किया,
तो इस झगड़े की वजह से दोनों ही पक्षों का रिकॉर्ड चढ़ जाएगा।
मेरा तो ख़ुद का बिज़नेस है,
तो मुझ पर इस रिकॉर्ड का कोई असर नहीं पड़ेगा।
लेकिन तुम दोनों तो कर्मचारी हो।
तुम्हें क्या लगता है तुम्हारी कंपनी इसे अनदेखा करेगी?
तूने सही कहा।
अगर मुझे अपराधी बनना ही है,
तो फिर एक अपराध और सही!
-इधर आ! -प्लीज़, ऐसा मत करिए।
-कुर्सी छोड़ दीजिए। -देखो तो इसे!
-आप ये देख रहे हैं? -आ इधर!
टीम लीडर सोन हे-योंग?
आप कौन?
-मैं कुलबी की… -मैं चो युल हूँ,
मेरी उम्र पांच साल है और मैं कुलबी डेकेयर सेंटर में हनीबी क्लास में हूँ।
हेलो, मैं कुलबी की लीगल टीम से अटॉर्नी कांग बित-ना हूँ।
मेरी टीम मिस सोन और मिस्टर किम का बचाव करेगी।
अगर आपकी भी लीगल टीम हो तो आप बुला सकते हैं।
अच्छा, ठीक है, हम बस…
आपको ऐसे झमेले के लिए परेशान करने के लिए माफ़ी चाहती हूँ।
लेकिन आपको इस बारे में कैसे पता चला?
मैं तो कोई बोर्ड मेंबर या मालिक के परिवार की सदस्य नहीं हूँ।
आप कंपनी के लिए बोर्ड मेंबर जितनी ही अहम होंगी, मिस सोन।
मैंने घटनास्थल से गवाहों के बयान और सीसीटीवी फ़ुटेज इकट्ठा कर लिए हैं।
हम सब संभाल लेंगे, आप चिंता मत कीजिए।
-धन्यवाद। -धन्यवाद।
वैसे,
सी-हो का क्या होगा?
क्या हम पुलिस से बाल उत्पीड़न की जांच करवा सकते हैं?
मेरे फ़ोन में सबूत है।
बात ये है, बच्चे का दावा है कि उसका उत्पीड़न नहीं किया गया है।
और ये हमारी लीगल टीम के दायरे से बाहर है।
"शिक्षा केवल ऊँची ग्रेड के लिए या कॉलेज की तैयारी के लिए नहीं होनी चाहिए।"
"इसे बच्चे के लिए ऐसा कवच बनना चाहिए जिससे वो अपनी रक्षा कर सके।"
"कुलबी उस कवच में सबसे मजबूत और सुखद सामग्री है।"
मिस्टर बोक ग्यु-ह्युन ने अपने उद्घाटन भाषण में यही शब्द कहे थे,
और मुझे यक़ीन है वो अब भी ऐसा सोचते हैं।
इन तस्वीरों को मुझे ईमेल कर दीजिए।
मैं मिस्टर बोक को इस मामले के बारे में बताऊंगी और इसका कोई हल निकालूंगी।
-धन्यवाद। -अपना ध्यान रखियेगा।
चलो, चलें।
पूछताछ अभी ख़त्म हुई।
हाँ, मैंने उन्हें एक मुनासिब वजह दे दी।
मैंने उन्हें बताया कि मैं उनकी तरफ़ से आई हूँ।
ज़रूर, मैं समझ गई।
मैं थक गई हूँ, मॉम।
चलो, घर चलते हैं।
ठीक है, खिड़की बंद करो।
यहाँ बॉस, वहाँ बॉस।
ये हर समय की बॉसगीरी झेलकर थक गई हूँ।
हे भगवान।
उसे तुम्हारे चेहरे पर ही क्यों मारना था?
उसका हाल तो मुझसे भी बुरा है।
तुम अपने चेहरे की तुलना उस बदसूरत आदमी से नहीं कर सकते।
बेहतर होगा कोई निशान ना रहे।
मुझे देखो।
कोई बात नहीं।
मुझे आज बचाने के लिए शुक्रिया।
कोई बात नहीं।
उसे मारने के लिए और भी शुक्रिया।
वैसे, तुम अच्छा लड़ लेते हो।
इसका क्या राज़ है?
मुझे भी कुछ तरक़ीब बताओ।
सबसे पहले,
चोट खाने से डरो मत।
दर्द को सहो।
फिर तो लगता है लड़ना मेरे बस की बात नहीं।
मुझे तो बारिश में भीगना भी पसंद नहीं।
वैसे, तुम्हें इतना किसने मारा?
मेरी नानी ने।
वो चाहती थीं कि मैं मजबूत बनूँ क्योंकि मैं अनाथ हूँ।
ओह, वो इतना भी बुरा नहीं था।
मैं गंभीर हूँ।
मैं तो अभी तुम्हारी नानी के लिए पुलिस बुला लेती।
वैसे,
आपको कैसे पता चला कि बच्चे के साथ बुरा बर्ताव किया जा रहा था?
अगर ऐसा ना होता तो?
मैंने ऐसा कई बार देखा है।
अरे, मैंने तुम्हें अभी बताया नहीं।
मेरी माँ काफ़ी समय तक एक फ़ॉस्टर होम चलाती थीं।
जब तक कि मेरे पापा…
मेरे पापा के गुज़रने तक।
ओह, समझा।
कुछ बच्चे तो ठीक थे,
लेकिन ज़्यादातर…
शायद इसलिए मैंने ग़ौर किया।
ये सब आपकी माँ की बदौलत है।
सच में?
आपकी माँ…
एक अच्छी इंसान हैं।
वो दूसरों के लिए अच्छी थीं।
आपके लिए?
मेरे लिए?
मेरे लिए…
ओह, मेरी बस आ गई।
क्या आप अकेली जा सकती हैं?
ध्यान रखना तुम्हारे घाव का निशान ना पड़े।
पार्टनर,
तुमसे दोबारा मिलकर अच्छा लगा।
कल मिलते हैं।
"कल"?
नहीं, प्लीज़ उसे किसी ब्रांच में भेज दें।
तुम धमकी देने के बजाय पीछा करने में माहिर हो।
तुम्हें कैसे मालूम था कि मैं कहाँ हूँ?
आपने जो किया उसके लिए नौकरी से निकाले जाने की उम्मीद मत करना।
आपको ये बेवक़ूफ़ी भरी बहादुरी दिखाने से बचना चाहिए।
मैं बहादुरी नहीं दिखा रहा था।
वैसे तुम मुझे कहाँ लेकर जा रहे हो?
अब से आप यहाँ रहेंगे।
-किसने कहा? -आज से ही,
आप यहाँ रहेंगे।
अगर आप वही करें जो आपसे कहा जाए,
तो ये जगह आपकी हो जाएगी।
ये कैसी धमकी है?
तुमने मुझे नौकरी और रहने के लिए जगह दी।
तुम काबिलियत के दम पर चुने गए हो।
सुना है कि तुम्हारी भर्ती में किसी की कोई सिफ़ारिश नहीं थी।
ये लीजिए।
आप बेफ़िक़्र इनका इस्तेमाल कर सकते हैं।
तो बदले में मुझे क्या करना है?
गोपनीय जानकारी लीक करनी है?
शायद किसी पर नज़र रखनी है?
काम पर जाना।
हमेशा समय पर पहुँचना।
और मेहनत से काम करना।
गुड नाइट।
कहीं आप…
हाँ?
आप कोरी धमकी देते रहते हैं,
लेकिन कहीं आप…
कहीं आप…
क्या आप
मेरे पि…
क्या आप…
-मेरे पि… -मैं नपुंसक हूँ।
ठीक है।
समझ गया।
डॉक्टर की रिपोर्ट दिखाऊँ?
नहीं, उसकी ज़रूरत नहीं।
और जब आप पैदा हुए थे,
मैं 13 साल का था।
तेरह?
तो इसका मतलब आप…
-मैं 40 साल का हूँ। -सच में?
क्या आप मेरी आईडी देखना चाहेंगे?
हाँ।
मेरा मतलब, नहीं।
सब ठीक है।
और मैं कोई कोरी धमकी नहीं दे रहा हूँ।
ये असली धमकी हैं।
आपको ग़लत समझने के लिए माफ़ी चाहता हूँ।
ज़्यादा लगी है?
ये सब देखने के बाद जी-उक तुम्हें हॉस्पिटल लेकर क्यों नहीं गया?
मैंने उसे नहीं दिखाया।
अगर उसे मेरी कमर से प्यार हो गया, तो?
फिर कभी ऐसे मामले में मत पड़ना।
तुम्हारे साथ और भी बुरा हो सकता था।
तुम मर सकती थीं।
अगर वो बदला लेने के लिए तुम्हें ढूंढता हुआ आ गया तो क्या होगा?
वो नहीं होगा।
मैंने तुम्हें बताया तो।
मैं बेहद क़ाबिल हूँ, इसीलिए हमारी लीगल टीम मेरी मदद के लिए दौड़ी आई।
क्या तुम सच में ठीक रहोगी?
मैं पक्का ठीक रहूँगी।
वैसे, हुइ-स्योंग को मत बताना कि जी-उक कुलबी में काम कर रहा है।
कम से कम जब तक उसे किसी ब्रांच में ना भेज दें।
क्यों नहीं?
अगर उसे पता चला, तो कहेगी,
-"मुझे पता था…" -मुझे पता था!
मुझे पता था यही होगा।
मैंने तुमसे कहा था शादी मत करो!
तुम दस सालों से साथ में हो
और तुम्हें अब एहसास हुआ कि तुम शादी करना नहीं चाहती?
-क्या मैं बुरी इंसान हूँ? -तुम कचरा हो।
मेरा मन बदलने में क्या बुराई है?
तुम एकदम कचरा हो।
दस साल काफ़ी होते हैं किसी शहर का पुनर्विकास करने और उसका नाम बदलने के लिए।
-मैं तब 22 की थी… -तुम 23 की थी।
मैं 22 की थी, असल में बच्ची, जो शादी का वादा नहीं कर सकती थी।
तब जो मैंने कहा वो बचपना था।
जितना समय शहर के पुनर्विकास में लगा, उतने में बच्ची ने बोलना नहीं सीखा क्या?
अगर तुम्हें ऐसा ही लगता था तो तुम्हें उसे पहले बता देना चाहिए था।
मुझे आज ही एहसास हुआ कि मैं शादी करना नहीं चाहती।
हमेशा शादी ही आख़िरी मंज़िल क्यों होती है?
ऐसा क्यों नहीं हो सकता, "हुइ-स्योंग और ते-ह्योंग डेटिंग करते हुए हमेशा ख़ुश रहे"?
उसमें क्या बुराई है?
दस साल? ये तो अर्ध-विवाह धोखाधड़ी है।
बेहतर होगा तुम उससे ब्रेकअप करने पर उसे गुज़ारा भत्ता दो।
पर मैं ब्रेकअप करना नहीं चाहती।
मुझे वो पसंद है। मुझे उससे प्यार है।
तो फिर अपने सभी ऑडिशन में फ़ेल हो जाओ
-और उसे हमेशा लटका कर रखो। -ए!
सुनो!
प्रोड्यूसर युन ने साफ़ कर दिया था कि उन्हें शादी और बच्चे करने हैं।
तुमने उनकी भरी जवानी में उन्हें बच्चे नहीं करने दिए।
कम से कम अब तो उन्हें जाने दो।
ऐसे में वो बच्चे पैदा कर सकते हैं
अपनी ज़िंदगी के सबसे अच्छे शुक्राणु के साथ।
शुक्राणु की उम्र का बच्चे की सेहत पर बहुत असर पड़ता है।
मेरी आदमी के शुक्राणु के बारे में तुम क्यों बकबक कर रही हो?
तुम कितनी बुरी हो!
तुम उसका क्या करोगी?
ते-ह्योंग ने कहा कि ये उसकी तरफ़ से शादी का तोहफ़ा है।
चाहें जो हो मैं उसे बाहर कर दूंगी।
तुम इसे बाहर फेंक रही हो?
इसे लिविंग रूम में टांग दो, तुमने उसे याद किया ना?
कब?
जब भी तुमने बच्चू के लिए खाना रखा,
तुमने हमेशा कहा कि ना बिल्ली दिखती है ना उसका मालिक।
क्या वही वो इंसान नहीं है जिसकी तुम्हें तलाश थी?
नहीं!
"ताक़त के साथ ज़िम्मेदारी आती है," इसका असली उदाहरण आ गया
जो अपनी सम्पत्ति जुर्मानों और समझौतों के ज़रिये बांटता है।
काम पर जा रहे हो या पुलिस स्टेशन?
मैं जिम जा रहा हूँ।
मैं आपको कॉल करने वाला था, अटॉर्नी कांग।
मैं चाहता हूँ हमारी लीगल टीम बाल उत्पीड़न का केस संभाले जिसका ज़िक्र आपने किया था।
-प्लीज़ उसे ख़ुद संभालिएगा। -जी, सर।
मैंने सुना एक टीम लीडर और एक नया स्टाफ़ उसमें शामिल थे।
उन दोनों को साथ में रखना।
ये हमारे लिए प्रचार में काम आएगा।
आपको कुछ कर्मचारियों में
बड़ी दिलचस्पी है।
उनसे ज़्यादा मुझे तुम में दिलचस्पी है।
यहाँ साइन करो।
क्या आप दोनों आख़िरकार तलाक ले रहे हैं?
अगर मुझे ये चुनना पड़ा कि मुझे किसके साथ रहना होगा,
हो सकता है मैं रोकर भाग जाऊँ…
ज्ञापन
सार्वजनिक व्यवस्था बाधित करने की सज़ा…
बदनामी, मानहानि… पद का त्याग
ये क्या?
आप अपने बेटे को बेदखल कर रहे हैं?
इस पर साइन करो और अपने रास्ते जाओ।
मैं बेवक़ूफ़ नहीं जो इस पर साइन करूंगा।
नफ़रत भरे कमेंट लिखने लायक बेवक़ूफ़ तो थे।
तुम्हें यक़ीन नहीं कि उसे हल कर सकते हो?
नहीं, वो तो मुझे इस पर साइन किए बिना भी करना चाहिए।
मैं उसे संभाल लूंगा।
मैंने आपसे मेरी नई वसीयत लाने को कहा था, आप वो लाईं हैं, अटॉर्नी कांग?
जी, सर।
अगर तुम इस पर साइन नहीं करते, तो मैं अपनी नई वसीयत पर साइन कर दूंगा।
-पिताजी। -बोक ग्यु-ह्युन!
मैं तुम्हें एक मौक़ा दे रहा हूँ।
मैं तुम्हें अपना उत्तराधिकारी बनाये रखने को राज़ी हूँ
अगर तुम मालिक वाला रुतबा न होने के बावजूद मामूली दिक़्क़तों को हल करके दिखा सको।
क्या मैं उस आदमी के साथ ज़्यादा ही भला बन रहा हूँ
जो मेरे इरादे समझने के क़ाबिल नहीं है
और जिसमें एक कागज़ात पर साइन करने तक की हिम्मत नहीं है?
मैं करूंगा।
मैं कागज़ पर साइन करूंगा।
रुको।
अटॉर्नी कांग, एक और ज्ञापन लिखिए प्लीज़।
मैम?
"अगर मैं, बोक गी-हो,
कंपनी की प्रतिष्ठा को क्षति पहुंचाता हूँ,
तो मैं चेयरमैन के पद से इस्तीफ़ा दे दूंगा
और अपनी सारी परिसंपत्ति
मेरी पत्नी, सोन ज्योंग-आ के नाम कर दूंगा।"
माँ।
ज्योंग-आ।
देखते हैं तुम में हिम्मत है कि नहीं…
इसे साइन करने की।
कुलबी एजुकेशन
रिसर्च कैसी चल रही है, मिस ली?
मैंने अकादमियों और संस्थानों के प्रमुखों की सूची बना ली है
और मैं प्रश्नावली तैयार कर रही हूँ।
ठीक है।
मिस्टर किम, मुझे सिर्फ़ सियोल की अकादमियों की सूची दिख रही है।
-राजधानी क्षेत्र का क्या हुआ? -मैं उस पर काम कर रहा हूँ।
मुझे प्रदेश के आधार पर आबादी में बदलाव और दोहरी-कमाई वाले घरों के आंकड़े भी चाहिए।
मगर एक या ज़्यादा बच्चों वालों घरों के ही।
मिस सोन।
नया स्टाफ़ आते ही मैं तुम्हारा काम उनके साथ बाँट दूंगी, ठीक है?
वो आ गए।
हेलो!
हमारा नया स्टाफ़?
-हेलो! -हेलो!
रुको।
क्या हम पहले मिले…
कहीं और मिलना बेहतर होता।
नरक में स्वागत है।
नरक में स्वागत है!
टीम डिनर के बारे में क्या ख़याल है?
-आप क्या कहती हैं, मिस सोन? -टीम डिनर!
-टीम डिनर!
अपने कोर पर ध्यान दीजिए।
साँस लेते रहिए।
ध्यान रखिए आपके घुटने दूर रहें।
अपनी ठोड़ी को पहले ऊपर नहीं उठाना।
ठीक है।
-दम लगा के… -आप कर सकते हैं। ऊपर!
मदद करो!
सर,
आप वहां उन महिला को देख रहे हैं?
वो एक शादी के लिए तैयारी कर रही हैं।
आजकल दुल्हन भी मसल बनाती हैं?
उनके पूर्व-पति की शादी है।
वो बच्चे की देखभाल के लिए पैसे नहीं देता लेकिन शादी एक बड़े से जहाज पर कर रहा है।
उनका कहना है कि वो उसे जहाज से फेंक देंगी।
समझा।
और वो बुज़ुर्ग,
उनकी बेटी गर्भवती है।
उन्होंने कसरत शुरू की ताकि अपने नाती-नातिन को गोद में उठा सकें
जब तक कि वो स्कूल जाना शुरू नहीं करते।
आपको भी कोई एक लक्ष्य बना लेना चाहिए।
शायद आप अपनी गर्लफ़्रेंड को गोद में उठाना चाहें।
मैं?
शायद आपको हवा जैसी हल्की किसी लड़की को डेट करना चाहिए।
और हवा जैसी ना दिखने वाली।
तुमने अभी क्या कहा?
जैसा कि आपको मालूम होगा,
अपमान और बदनामी दो अलग-अलग अपराध हैं,
और बदनामी ज़्यादा संगीन अपराध है।
मगर इनमें से ज़्यादातर को अपमान माना जाएगा।
तो वो जेल नहीं जाएगा?
हालाँकि…
एपिसोड 51 को एक बार देखिए।
उस कमीने ने आपके माता-पिता का अपमान किया।
इस कमेंट का क्या?
ये यक़ीनन बदनामी है,
लेकिन सज़ा अलग-अलग होती है इस आधार पर कि ये सच है या नहीं।
और इसीलिए मैंने आपसे मिलने को कहा था।
क्या ये सच है
कि आपके पिता…
अलविदा।
दरअसल,
मुझे एक माफ़ीनामा मिला था।
मुझे इसका क्या करना चाहिए?
एक बार इसे दख लें और आप जो करना चाहें वो करें।
ये क्या है, शायरी?
ये उसके वकील ने लिखा है?
यो हा-जुन, तेरी तो।
मैंने उसे साफ़-साफ़ कहा था कि मुझे आज याचिका दायर करनी है।
कितना घटिया सेक्रेटरी है।
हे भगवान, मेरे पैर।
योनसो पुलिस स्टेशन
मिस योन।
वो क्या था?
हाथ से लिखे माफ़ीनामे से
तुम मुझे उन नफ़रत भरे कमेंट से मारने की कोशिश करने के लिए बच नहीं जाओगे।
मैंने कब मारने की कोशिश की…
मैंने उन्हें इतनी नफ़रत से नहीं लिखा था।
"इतनी नफ़रत"?
तो तुम चाहते थे कि कमेंट चोट पहुंचाएं लेकिन जान ना लें?
मैं अपने जख़्मों को सहलाते हुए, तुम्हारे इरादे की इज़्ज़त करके तुम्हें माफ़ कर दूँ?
मुझे माफ़ी के खत मत भेजना।
मेरा तुम्हें माफ़ करने या समझौता करने का कोई इरादा नहीं।
जैसी आपकी मर्ज़ी।
मुझे आपकी दया नहीं चाहिए।
लेकिन मेरी माफ़ी में
मेरा हर एक शब्द सच था।
मुझे सच में अफ़सोस हुआ
और मैं ईमानदारी से आप से माफ़ी मांगना चाहता था।
"ईमानदारी"?
आपको अपनी ईमानदारी का यक़ीन दिलाने के लिए क्या कर सकता हूँ?
मुझे बताइए, वही करूंगा…
मर जाओ।
-क्या? -मर जाओ।
आप ये कैसे कह सकती हैं?
ये वही है जो तुमने मुझे सौ से ज़्यादा बार करने को कहा था।
और मैंने सोचा कि क्या मैं सौ से ज़्यादा बार मरने के लायक हूँ।
अब तुम्हारी बारी है
ये सोचो कि तुम जीने के लायक हो या नहीं।
मिस योन!
मिस योन।
अपने कोर पर ध्यान दीजिए और साँस लेते रहिए।
ध्यान रखिए आपके घुटने दूर रहें। अपनी ठोड़ी को पहले ऊपर नहीं उठाना।
उठिए!
ग्योंगह्योंग यूनिवर्सिटी हॉस्पिटल
वो एक ग़लती थी
तुम्हारे साथ डेट पर जाना
तुम्हें कोई दिलचस्पी नहीं थी
इस प्यार नाम की चीज़ में
तुम्हें बस कोई चाहिए था
जो तुम जैसा चाहो वैसा करे
कोई जो सिर्फ़ तुम्हें देखे
बिलकुल मेरी तरह
मुझे वापस ले चलो
-मेरे तुमसे मिलने से पहले -एक जाम पियो।
-मैं नशे में हूँ, हनी! -मेरे दिल का जख़्म बहुत गहरा है
मेरी यादों को याद रखने के लिए
मैं दिल से चाहती हूँ
कि अगर तुम्हें दोबारा प्यार मिले
तो वो इंसान तुम्हारे जैसा ही हो
गाना रद्द।
मुझे वापस ले चलो
बढ़िया! दोबारा गाना चाहेंगी?
कैरीओके
क्या आप हमेशा टीम डिनर में इतनी पीती हैं?
ये सब तुम्हारी ग़लती है।
शराब उनके दिमाग़ की कोशिकाओं को जल्दी मार देगी
और वो तुम्हें भूल जाएंगे।
आप इतना चिंता में क्यों हैं? अब तक मुझे किसी ने नहीं पहचाना है।
"अब तक"?
इसका मतलब है कि आख़िरकार ऐसा होगा।
इससे तो पकड़े जाना बेहतर होगा।
सबको बता दीजिए। मुझे कोई परेशानी नहीं।
तुम्हें तो परेशानी नहीं, लेकिन मेरा क्या?
मैं चाहती हूँ सब मुझे टीम लीडर सोन हे-योंग के तौर पर जानें।
आप एक टीम लीडर हैं।
ना कि किसी की पत्नी के तौर पर।
जानते हो अगर उन्हें पता चला तो क्या होगा?
अगर तुम ऑफ़िस में नाश्ता करते हो, तो वो कहेंगे मैं नाक़ाबिल हूँ।
अगर तुम गंदे कपड़े पहनते हो, तो वो कहेंगे मैं नाक़ाबिल हूँ।
अगर तुमने कोई ग़लती की, तो किसे नाक़ाबिल माना जाएगा?
मुझे।
तुम एक टिक-टिक करते बम की तरह हो जो किसी भी समय फट सकता है।
मुझे एक ख़ास टीम की एक ख़ास क़ाबिलियत होना चाहिए।
जो अपने शानदार प्रदर्शन से बेहतरीन नतीजे हासिल करे,
लेकिन मैं तो उसकी बजाय एक बम को पकड़े रहूंगी।
एक मिनट रुको।
तुम…
तुम्हारा नाम क्या था?
किम जी-उक।
सही, मिस्टर किम जी-उक।
मिस सोन को तीमारदारी पसंद है।
उन्हें टैक्सी से घर ले जाना।
ध्यान रखना वो फैंसी और बड़ी हो।
कल मिलते हैं, मिस सोन!
-बाय। -बाय!
ध्यान से घर जाना।
मुझे आज मज़ा आया।
ये डोले तो देखो।
देखकर।
हे भगवान।
-अरे। -मैं यहीं हूँ।
माफ़ करना मैंने आपके हालात के बारे में…
नहीं सोचा।
लेकिन मैं चाहे जिस भी हालात में था,
मैं बहुत ख़ुश था आपको देखकर…
सर, गाड़ी धीरे चलाइए प्लीज़।
उतरने की ज़रूरत नहीं है। इसी टैक्सी से घर चले जाओ।
मुझे तो लगा आपको तीमारदारी पसंद है।
मैं आपके लिए दरवाज़ा खोल दूंगा।
रुकिए।
ये क्या है?
आपके घर के सामने कोई है।
कौन?
अगर वो बदला लेने के लिए तुम्हें ढूंढता हुआ आ गया तो क्या होगा?
शायद ये वही मारपीट करने वाला पिता है।
ज़रा सुनिए।
मिस्टर।
हेलो?
आन वू-जे?
ये यहाँ क्या कर रहा है?
उठ जाओ।
आन वू-जे, उठो।
उठ भी जाओ।
आन वू-जे!
अलग हटिए।
क्या कर रहे हो?
शराबी की ज़िम्मेदारी उसके परिवार की है।
तुम क्या मिस क्वोन को कॉल करने वाले हो?
हम इसे टैक्सी से घर भेज सकते हैं। उसको इसमें घसीटने की क्या ज़रूरत?
ये बात उन्हें ज़रूर मालूम होनी चाहिए।
उनका शराबी पति अपनी एक्स के घर के सामने है,
जो अब आधिकारिक तौर पर शादीशुदा है।
इसने ऐसा पहली बार किया है।
इसे आदत बनते देर नहीं लगेगी।
-आपको… -उसे ये कुछ भी याद नहीं रहेगा।
नशे में होने पर ये बेहोश हो जाता है।
आप इसकी तरफ़दारी क्यों करती रहती हैं?
मैं इसकी तरफ़दारी नहीं कर रही।
मैं बस इनके मामले में टांग नहीं अड़ाना चाहती।
अगर ये बात सामने आ गई…
क्या इसकी वजह से?
क्या मतलब?
क्या इसी की वजह से आप नहीं बता सकतीं और बताना नहीं चाहतीं कि मैं आपका पति हूँ?
तो तुम्हारे कहने का मतलब है, आन वू-जे की वजह से मैं…
क्या आप अब भी इसे चाहती हैं?
ऐसा लगता है क्या?
हाँ।
समझी।
तो जो मानना है मानो और जाओ।
आप चाहती हैं मैं चला जाऊँ?
और आपको ऐसे ही छोड़ दूँ?
अगर मुझे अब भी इसके लिए कुछ महसूस हो तो भी मुझे तुम्हें कोई सफ़ाई देने की ज़रूरत नहीं।
मेरे एहसास मेरे अपने हैं,
और मैं जैसा भी महसूस करूँ उसके लिए मुझे तुम्हारी समझ और अनुमति की कोई ज़रूरत नहीं।
और ये मेरी परेशानी है।
मैं इसे ख़ुद ही हल कर लूंगी, तो तुम्हें जाना चाहिए।
उठो, आन वू-जे।
जाग जाओ, बेवक़ूफ़।
कमीने कहीं के।
अगर सीसीटीवी नहीं होता तो तुम्हारी जान ले लेती।
उठ जाओ!
खड़े हो।
उठो भी!
हे भगवान।
शुक्रिया।
-हेलो। -हेलो।
गुड…
-हेलो… -हेलो…
क्या मिस सोन अक्सर ऐसा करती हैं?
उन पर नए टाइटल का असर हो गया है।
वो टीम लीडर बनने के बाद पगला गई हैं।
मुझे पता था।
-मिस सोन। -हेलो, मिस क्वोन।
मिस सोन,
मेरे साथ आइए प्लीज़।
क्या बात है?
-एक एक करके सूची बनाना बेहतर होगा। -सही।
-कोशिश करके देखते हैं। -ठीक है।
क्या मिस सोन छुट्टी पर हैं?
वो तो ऐसा नहीं करतीं,
लेकिन वो कॉल नहीं उठा रहीं।
मिस्टर किम, कल रात मिस सोन को कुछ हुआ था क्या?
मैं उन्हें कॉल करके देखता हूँ।
मैं अभी आया।
कुलबी एजुकेशन
एजुकेशन टीम 1, टीम 2
तुम्हें ज़रूरत नहीं।
वो अभी तुम्हारी कॉल का जवाब नहीं दे सकतीं।
और कुछ समय तक दे भी नहीं पाएंगी।
हैंगओवर ड्रिंक, नाशपाती ड्रिंक
क्या उन्होंने तुम्हें कॉल किया था?
कुछ हुआ क्या?
ऐसी बात नहीं है।
सच कहूँ तो…
यह कमेटी अब कार्यस्थल पर हुए उत्पीड़न की जाँच शुरू करेगी।
यह आरोप न्यू बिज़नेस डेवलपमेंट टीम की टीम लीडर सोन हे-योंग पर लगाया गया है।
कार्यस्थल पर उत्पीड़न के लिए तुमने उनकी शिकायत कर दी?
उन्होंने तुम्हारे साथ कुछ बुरा किया क्या?
मैंने सब सुना था।
रिपोर्ट में आपके ऊपर आरोप लगाया गया है कि आपने मिस्टर किम जी-उक को
जो कि आपकी टीम में नए भर्ती हुए हैं…
कि अगर वो ऑफ़िस में नाश्ता करते हैं तो आप नाक़ाबिल दिखेंगी।
कि अगर वो खराब कपड़े…
पहनते हैं,
तो आप नाक़ाबिल दिखेंगी।
कि अगर नए स्टाफ़ ने कोई ग़लती की…
क्या किसी नये स्टाफ़ का ग़लती करना स्वाभाविक नहीं है?
बताइए, मिस सोन।
जब आप नौसिखिया थीं क्या तब आपने कोई ग़लती नहीं की?
मैं माफ़ी चाहती हूँ।
साथ ही,
आपने कहा कि किम जी-उक एक टिक टिक करता बम है जो…
यह कार्यस्थल पर होने वाले उत्पीड़न का एक बड़ा उदाहरण है।
तुम आहत हुए थे, है ना?
तुम्हारी तरफ़ से मैंने उनके ख़िलाफ़ शिकायत दर्ज करा दी।
तुम जैसा बहादुर बनने की कोशिश की।
जी-उक!
किम जी-उक!
इसी के साथ कार्यस्थल पर कथित उत्पीड़न की हमारी जाँच पूरी हुई।
इस कमेटी का फ़ैसला आपकी रैंक और ज़िम्मेदारियों को प्रभावित कर सकता है
या आपको हटाया भी जा सकता है…
आप अंदर नहीं आ सकते।
कौन हैं आप?
मैं किम जी-उक हूँ,
न्यू बिज़नेस डेवलपमेंट टीम में हाल ही में भर्ती हुआ कर्मचारी।
तुम ही पीड़ित हो?
पीड़ित का इंटरव्यू बाद में लिया जाएगा।
प्लीज़, बाहर इंतज़ार कीजिए।
मैं पीड़ित नहीं हूँ।
मैं मिस सोन का…
पति हूँ।
तुम सच में…
तुमने मेरे ताबूत में आखिरी कील ठोंकी!
ये तो ज़रूर कोई बेरोज़गार अमीरज़ादा है।
दिखाओ, मुझे उसकी शक्ल देखनी है।
हमें ऑफ़िस में पति-पत्नी होने का नाटक करना है।
हम ऐसा कर लेंगे? मैंने तुम्हें धोखा दे दिया, तो?
तुम्हें चिंता नहीं होती?
मैं कुलबी का सीईओ हूँ।
मुझे बताए बिना प्रेस कॉन्फ़्रेंस रखी कैसे?
क्या तुमने मेरी वजह से ये अंगूठी खरीदी थी?
अगर मैं हाँ कहूँ, तो?
चाहो तो मैं उससे छुटकारा दिला सकता हूँ।
अपनी हद में रहिए। वो मेरी पत्नी है।
संवाद अनुवादक: प्रीति भारद्वाज